Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Mateo 28:1-20
28 Pa numa ye sabata, ilyo bwaleya buleca pa bushiku bwa ntanshi mu mulungu, Maria umwina Magadala na Maria umbi baile ku kumona inshiishi.+2 Kabili moneni! kwapitile icinkukuma icikalamba; pantu malaika wa kwa Yehova alikile mu muulu no kwisakunkulushapo ilibwe, no kwikala e po aikala.+3 Imimonekele yakwe yali ngo kubyasha kwa nkuba,+ ne fya kufwala fyakwe fyali ifyabuuta tutu.+4 Kabili abalelonda balimutiinine, ica kuti balitutwime no kuba kwati nabafwa.5 Lelo malaika+ aebele abanakashi ati: “Mwitiina, pantu ninjishiba ukuti mulefwaya Yesu+ uo bapoopele pa cimuti.6 Tali kuno, pantu nabuuka+ nga filya fine asosele. Iseni mumone apo aleele.7 Kabili kabiyeni bwangu bwangu no kweba abasambi bakwe ukuti nabuuka+ ku bafwa, no kuti, moneni! alemutangilila ku Galili;+ e ko mukamumona. Moneni, ine nimweba.”+8 Awe bafumine bwangu bwangu ku nshiishi, ninshi bali no mwenso ne nsansa nga nshi, kabili baile ulubilo ku kuyashimikila abasambi bakwe.+9 Kabili, moneni! Yesu alibakumenye no kusosa ati: “Mwapoleni!” Balipaleme no kumwikata ku makasa no kumufukamina.10 E lyo Yesu abebele ati: “Mwitiina! Kabiyeni, kebeni bamunyinane+ ukuti baye ku Galili; kabili e ko tukamonana na bo.”11 Ilyo baleya, moneni! bamo abalelonda+ baingile mu musumba no kushimikila intungulushi sha bashimapepo fyonse ifyacitike.12 Na bo ilyo balongene pamo na bakalamba no kupandana amano, bapeele abashilika indalama sha silfere ishingi+13 no kubeba ati: “Mulesosa ati, ‘Abasambi+ bakwe baishile ubushiku no kumwiba ninshi ifwe tuli mu tulo.’14 Kabili umulashi nga aumfwa ifi, tukalanda nankwe bwino bwino, pa kuti imwe mwikasakamikwa.”15 Na bo e pa kubuula indalama sha silfere no kucita ifyo babebele; kabili ili e lyashi ilyasalangana mu baYuda ukufika na lelo.16 Lelo abasambi ikumi na umo (11) baile ku Galili+ ku lupili uko Yesu abapekanishishe,17 kabili ilyo bamumwene, balimufukamine, lelo bamo balitwishike.+18 Nomba ilyo Yesu apaleme uko bali, abebele ati: “Nabampela amaka+ yonse mu muulu na pano isonde.19 E ico kabiyeni, kalengeni aba nko+ shonse ukuba abasambi,+ mulebabatishisha+ mwi shina lya kwa Tata+ ne lya Mwana+ ne lya mupashi+ wa mushilo,20 mulebasambilisha+ ukulakonka+ fyonse ifyo namwebele.+ Kabili, moneni! nakulaba na imwe+ inshiku shonse mpaka na ku mpela ya calo.”+
bem_Latn bem_Latn ayr_Latn bem_Latn